На основу члана 52. став 1. Закона о планирању и изградњи (''Службени гласник РС'', бр. 72/09, 81/09 – исправка, 64/10 – УС, 24/11, 121/12, 42/13-Одлука УС, 50/13-Одлука УС, 98/13-Одлука УС, 132/14, 145/14, 83/18, 31/19 и 37/19), члана 13. став 2. Правилника о начину и поступку избора чланова комисије за стручну контролу планских докумената, комисије за контролу усклађености планских докумената, комисије за планове јединице локалне самоуправе и комисије за стручну контролу урбанистичког пројекта, праву и висини накнаде чланова комисије као и о условима и начину рада комисија ( „Службени гласник РС“ број 32/19) и члана 40. став 1. тачка 36. Статута општине Инђија („Службени лист општине Инђија“ бр. 5/19),

 Скупштина општине Инђија, на седници одржаној дана 13.септембра 2019. године, донела је

 **РЕШЕЊЕ**

 **О ОБРАЗОВАЊУ КОМИСИЈЕ ЗА ПЛАНОВЕ ОПШТИНЕ ИНЂИЈА**

 **I**

Овим Решењем образује се Комисија за планове општине Инђија (у даљем тексту: Комисија).

 **II**

 Комисија има девет чланова, укључујући председника, заменика председника и секретара.

 Једна трећина чланова Комисије именује се на предлог надлежног органа аутономне покрајне за послове просторног планирања и урбанизма.

 Мандат чланова Комисије траје четири године.

 **III**

У састав Комисије именују се:

1. **за председника -** Драгиша Елезовић,дипломирани инжењер саобраћаја, са лиценцом одговорног урбанисте за руковођење израдом урбанистичких планова за саобраћајнице број 202 1039 08, лиценцом одговорног пројектанта саобраћаја и саобраћајне сигнализације број 370 D129 06, и лиценцом одговорног извођача радова саобраћајне сигнализације број 470 А046 06;
2. **за заменика председника -** Маја Јосиповић, дипл.инж.арх.са лиценцом одговорног пројектанта архитектонских пројеката, уређења слободних простора и унутрашњих инсталација водовода и канализације број 300 F874 08, лиценцом одговорног пројектанта одговорни инжењер за енергетску ефикасност зграда број 381 1029 13, и лиценцом одговорног извођача радова објеката високоградње и унутрашњих инсталација водовода и канализације број 400 Ј107 15;
3. **за секретара -** Тијана Дошен, дипл.инж.саобраћаја;
4. **за члана -** Емилија Петровић, дипломирани инжењер архитектуре са лиценцом одговорног пројектанта архитектонских пројеката, уређења слободних простора и унутрашњих инсталација водовода и канализације број 300 Ј007 10, и лиценцом одговорног урбанисте за руковођење израдом урбанистичких планова и урбанистичких пројеката број 200 1220 10;
5. **за члана -** Саша Стојановић,дипломирани инжењер електротехнике,са лиценцом одговорног извођача радова електроенергетских инсталација ниског и средњег напона, број:450 Ј490 15;
6. **за члана -** Младен Шево, дипломирани инжењер грађевинe, са лиценцaма број:311207503 и број:411154903 издате од Инжењерске коморе Србије;
7. **за члана -** Јелена Бошковић, дипломирани грађевински инжењер са лиценцом одговорног пројектанта грађевинских конструкција објеката високоградње 311 F103 07, на предлог Покрајинског секретаријата за урбанизам, градитељство и заштиту животне средине;
8. **за члана -** Александра Маринчић, дипломирани инжењер архитектуре са лиценцом одговорног пројектанта архитектонских пројеката, уређења слободних површина и унутрашњих инсталација водовода и канализације 300D44306, на предлог Покрајинског секретаријата за урбанизам, градитељство и заштиту животне средине;

1. **за члана -** Манасијевић Радојевић Р. Мирела, дипломири инжењер архитектуре, са лиценцом број:200129811, на предлог Покрајинског секретаријата за урбанизам, градитељство и заштиту животне средине.

**IV**

 Председник Комисије, сазива седнице, предлаже дневни ред, председава седницама, потписује закписнике и закључке Комисије, стара се о правилној примени Правилника о начину и поступку избора чланова комисије за стручну контролу планских докумената, комисије за контролу усклађености планских докумената, комисије за планове јединице локалне самоуправе и комисије за стручну контролу урбанистичког пројекта праву и висини накнаде чланова комисије као и о условима и начину рада комисија ( „Службени гласник РС“ број 32/19) и обавља друге послове који су му поверени.

 Заменик председника Комисије, замењује председника у његовом одсуству обављајући послове из његовог делокруга, односно помаже му у раду или обавља друге поверене послове.

 Стручне и административне послове за потребе Комисије обавља Одељење за урбанизам, комунално стамбене послове и заштиту животне средине.

 **V**

 Комисија обавља:

* стручне послове у поступку израде и спровођења планских докумената из надлежности јединице локалне самоуправе,
* стручну контролу планских докумената из надлежности јединице локалне самоуправе и
* послове јавног увида у плански документ из надлежности јединице локалне самоуправе, у складу са Законом.
* стручну проверу усклађености урбанистичког пројекта са планским документом и законом,
* давање стручног мишљења по захтеву надлежних органа управе и
* друге послове у оквиру надлежности утврђене законом и подзаконским актима.

Комисија ради према одредбама Закона, односно у складу са прописом којим се уређује стручна контрола, рани јавни увид и јавни увид у плански документ.

**VI**

 Комисија може образовати радне тимове за поједина сложена питања из области: саобраћаја, пејзажног уређења и екологије, заштите градитељског наслеђа и урбане реконструкције, инфраструктуре, као и за техноекономска питања и архитектонско обликовање.

Комисија закључком о образовању радног тима одређује број чланова и састав радних тимова.

Председник Комисије сазива седницу радног тима и одређује дневни ред.

У случају када је потребно образложити поједине ставове и мишљења Комисије, седници радног тима присуствује и члан Комисије кога одреди Комисија.

Радни тим ради на седницама, којима присуствује већина чланова радног тима, а доноси закључке већином гласова присутних чланова радног тима, о чему се саставља записник.

Седницом радног тима председава члан радног тима кога одреди радни тим.

Записник са закључцима радног тима је обавезан део материјала који се разматра на седници Комисије.

 **VII**

 Начин сазивања седнице, рад на седници, начин вођења записника, начин гласања и одлучивања, начин сачињавања и потписивања записника односно извештаја о обављеној стручној контроли, односно о обављеном јавном увиду, ближе се уређују Пословником о раду Комисије.

 Пословник о раду Комисије предлаже председник Комисије, а доноси га Комисија већином гласова на конститутивној седници.

 **VIII**

 Члановима Комисије за свој рад у Комисији припада накнада.

 Право на накнаду имају лица која нису у радном односу у надлежном органу општине који спроводи поступак стручне контроле и поступак јавног увида и којима није у опису посла обављање послова из тачке V. овог решења односно делокруга рада Комисије.

 Чланови Комисије имају право на накнаду за рад у Комисији, за сваку одржану седницу Комисије у висини од 15% од просечне месечне бруто зараде по запосленом у Републици Србији, а према последњем објављеном податку републичког органа надлежног за послове статистике.

  **IX**

Доношењем овог Решења престаје да важи Решење о образовању и именовању Комисије за планове општине Инђија („Службени лист општине Инђија“ број:12/15, 9/16, 20/16-исправка и 22/16 ).

 **X**

 Ово Решење објавити у „Службеном листу општине Инђија“.

 **СКУПШТИНА ОПШТИНЕ ИНЂИЈА**

**Број: 02-146/2019-I Председник,**

**Дана: 13. септембра 2019. године**

**Инђија Милан Предојевић**

**ОБРАЗЛОЖЕЊЕ**

 Правни основ за доношење Решења о образовању Комисије за планове општине Инђија садржанје у члану 52. став 1. Закона о планирању и изградњи (''Службени гласник РС'', бр. 72/09, 81/09 – исправка, 64/10 – УС, 24/11, 121/12, 42/13-Одлука УС, 50/13-Одлука УС, 98/13-Одлука УС, 132/14, 145/14, 83/18, 31/19 и 37/19), и члану 13.став 2. Правилника о начину и поступку избора чланова Комисије за стручну контролу планских докумената, Комисије за контролу усклађености планских докумената, Комисије за планове јединице локалне самоуправе и комисије за стручну контролу урбанистичког пројекта, праву и висини накнаде члановима Комисије, као и условима и начину рада комисија ( „Службени гласник РС“ број 32/19).

 Чланом 52. став 1. Закона о планирању и изградњи регулисано је да, ради обављања стручних послова у поступку израде и спровођења планских докумената, стручне провере усклађености урбанистичког пројекта са планским документом и овим законом, као и давања стручног мишљења по захтеву надлежних органа управе, скупштина јединице локалне самоуправе образује комисију за планове. Чланом 13.став 2. Правилника о начину и поступку избора чланова комисије за стручну контролу планских докумената, комисије за контролу усклађености планских докумената, комисије за планове јединице локалне самоуправе и комисије за стручну контролу урбанистичког пројекта, праву и висине накнаде члановима комисије, као и о условима и начину рада комисија („Службени гласник РС“ бр.32/19) регулисано је да скупштина јединице локалне самоуправе образује Комисију за планове јединице локалне самоуправе, у складу са Законом. Чланом 3. Правилника регулисано је да се за председника, заменика председника, секретара и чланове Комисија именују лица која испуњавају следеће услове: да су признати стручњаци из области планирања и изградње, да имају високу стручну спрему, одговарајућу личну лиценцу Инжењерске коморе Србије и најмање пет година радног искуства у струци.

Правилником је такође регулисано, да минимални број чланова комисије је пет, укључујући председника, заменика председника и секретара, а максимални број је 15, и да се једна трећина чланова Комисије, именује на предлог надлежног органа Аутономне покрајне за послове просторног планирања и урбанизма.

 Покрајински секретаријат за урбанизам, градитељство и заштиту животне средине, предложио је чланове Комисије за планове општине Инђија својим дописом број:140-02-91/2019-01 од 15.07.2019.год.

 Комисија за кадровска и административна питања, на седници одржаној 29. августа 2019.године, предложила је чланове за састав Комисије за планове општине Инђија из реда локалне самоуправе и утврдила предлог Решења о образовању Комисије за планове општине Инђија у тексту како је дато у материјалу.